
	DĖL PIRKIMO ID 1428203 ATSAKYMŲ Į TIEKĖJŲ KLAUSIMUS



CVP IS priemonėmis 2025-03-06 gauti tiekėjų klausimai, į kuriuos komisija atsako taip, kaip nurodyta 1 lentelės tekste „Atsakymai“:

					1 lentelė
	Eil. Nr.
	Klausimai
	Atsakymai

	1.
	Esama situacija
Projekto, Susisiekimo. Miesto gatvių dalies, techninių specifikacijų, 13 skyriuje pateiktos geotinklo 40/40 kN/m techninės specifikacijos, kuriose nurodoma, kad geotinklo kiaurymės matmuo turi būti 30≤ x <45 mm. Tačiau MN GEOSINT ŽD 13 nurodo, jog „Optimalus grunto dalelių susikabinimas su geotinklu yra įmanomas, kai yra laikomasi šio santykio tarp efektyvaus geotinklo akučių dydžio ir pamatinio grunto stambių dalelių (d85): d85 ≥ 0.5∙Oef ir d85 ≤ 3.0∙Oef“. Žinant tai, kad projekte bus naudojamas AŠAS, numatomas optimalus akutės dydis turėtų būti 7,47 mm ≤ akutės dydis ≤ 44,8 mm.
Klausimas
Prašome patvirtinti, kad rangovas gali vertintis ir geotinklą, kurio akutės matmuo yra 7,47 mm ≤ akutės dydis ≤ 44,8 mm.
	Patvirtiname, kad tiekėjas gali vertintis geotinklą, kurio akutės matmuo yra 7,47 mm ≤ akutės dydis ≤ 44,8 mm.

Geotinklo specifikacija yra pridėta atskiru dokumentu pirkimo sąlygų 4 priede prie Techninio darbo projekto.


	2.
	Esama situacija
Projekto, Susisiekimo. Miesto gatvių dalies, techninių specifikacijų, 13 skyriuje pateiktos geotinklo 40/40 kN/m techninės specifikacijos, kuriose nurodoma, kad medžiagos žaliava turi būti polipropilenas (PP).
Klausimas
Prašome patvirtinti, kad rangovas gali vertintis ir ne prastesnių savybių geotinklus, kurių medžiagos žaliava poliesteris (PET).
	Patvirtiname, kad Rangovas galės naudoti geotinklą, kurio medžiagos žaliava poliesteris (PET) 
(Vadovautis Geotinklo specifikacija)

	3.
	Esama situacija
Projekto, Susisiekimo. Miesto gatvių dalies, techninių specifikacijų, 13 skyriuje pateiktos geotinklo 40/40 kN/m techninės specifikacijos, kuriose keliami reikalavimai stipriui tempiant esant 1% ir 2% pailgėjimui, tačiau nurodytos šių reikalavimų vertės būdingos tik standiems geotinklams. Tokie geotinklo reikalavimai riboja konkurenciją ir neleidžia tiekėjams pateikti tokio pat tempiamojo stiprio lygiaverčius lanksčius geotinklus. Išanalizavus paskelbtą projekto dokumentaciją matome, kad projekte reikalaujami dangų sluoksnių deformacijos moduliai bus pasiekti su šiuo metu rinkoje esančiais lygiaverčiais ≥40/40 kN/m stiprio tempiant geotinklais, kurių ilgaamžiškumas yra ≥100metų ir užtikrinamas nemažesnis, projekte reikalaujamas minimalus projektinis ilgalaikis stipris tempiant.
Atkreiptinas Statytojo dėmesys, jog Lietuvoje yra pastatytų ir sėkmingai eksploatuojamų įvairių kategorijų automobilių kelių, aikštelių bei pastatų, kuriuose rengiant sankasas ant silpnų pagrindų buvo naudojami, skaičiavimais pagrįsti lankstūs geotinklai. Naudojant šiuos geotinklus pasiekti reikalaujami deformacijų moduliai ir sankasų geometrija.
Viešųjų pirkimų įstatymo 37 straipsnio 5 dalyje nurodoma, kad: „techninėje specifikacijoje negali būti nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, dėl kurių tam tikriems subjektams ar tam tikriems produktams būtų sudarytos palankesnės sąlygos arba jie būtų atmesti.“ Tokio tipo techninė specifikacija diskriminuoja lanksčių, austinių ar ekstrūzinių geotinklų tiekėjus bei neužtikrina laisvos konkurencinės aplinkos sudarant palankesnes sąlygas standžių geotinklų gamintojų atstovaujantiems tiekėjams.
Klausimas
Prašome atsižvelgti į pateiktus argumentus ir praplėsti potencialių tiekėjų ratą, pašalinant standiems geotinklams būdingas savybes, tokias kaip stipris tempiant esant 1% ir 2% pailgėjimui, kurios riboja laisvą konkurenciją, sudarant palankesnes sąlygas standžių geotinklų tiekėjams norint pasiekti tokius pat projekte reikalaujamus sankasos deformacijos modulius.
	Atsižvelgiant į pateiktus argumentus, pakoreguotajame Susisiekimo. Miesto gatvių dalies, techninių specifikacijų, 13 skyriuje pateiktus techninius reikalavimus geotinklui. 
(Vadovautis Geotinklo specifikacija)




Viešojo pirkimo komisija
